2. brigáda Vzdušných síl Zvolen

2. brigáda Vzdušných síl Zvolen je brigáda Vzdušných síl Ozbrojených síl Slovenskej republiky sídliaca vo Zvolene. Brigáda je súčasťou Systému integrovanej protivzdušnej a protiraketovej obrany NATO (NATINAMDS). Veliteľom brigády je od roku 2023 plk. Ing. Patrik Paulovčík.

 Dejiny 
Brigáda je najmladšou zložkou Vzdušných síl OS SR. Formálne vznikla 1. apríla 2006 ako Brigáda velenia, riadenia a prieskumu spojením týchto 4 útvarov:
 Centum riadenia vzdušných operácií (Zvolen): Centrum vzniklo 5. augusta 1991 spolu s tvorbou 1. divízie protivzdušnej obrany, ktorá bola transformovaná postupne na 3. zbor letectva a PVO a vzdušné sily. Súčasťou centra bola aj 1. januára 2004 vzniknutá Skupina taktického leteckého navádzania. Skupina sa 1. apríla 2006 sa stala samostatnou súčasťou Brigády velenia, riadenia a prieskumu až do jej presunutia pod 5. pluk špeciálneho určenia k 1. septembru 2010.
 Spojovací prápor (Vlkanová): Spojovací prápor vznikol 1. mája 1991 pre zabezpečenie úloh 1. divízie PVO. Neskôr bol pridaním úloh pretransformovaný na brigádu, ktorá zanikla 1. októbra 2004. K 1. októbru 2006 bol prápor pretransformovaný na Spojovaciu rotu operačného centra Brigády velenia, riadenia a prieskumu. Rota zanikla 1. júla 2009, ale jej spôsobilosti a úloha „zabezpčiť kvalitné a nepretržité spojenie v pohotovostnom systéme VzS OS SR, spojenie s nadriadeným, s podriadenými jednotkami Veliteľstva vzdušných síl a súčinnostné spojenie v maximálnej miere kompatibilné so systémami NATO“ ostali.
 Prápor rádiolokačného prieskumu (Bakova Jama): Prápor vznikol 1. októbra 2003 spojením „dvoch skupín rádiolokačného prieskumu Mierovo a Košice“ Stál na základoch 156. hlásneho pluku (založeného v roku 1950) a rádiotechnického útvaru (v roku 1976). V roku 2005 boli do prápora začlenené Roty rádiotechnického prieskumu Prešov a Voderady.
 Prápor podpory velenia (Zvolen): Vznikol 1. decembra 1991 pre potreby 1. divízie PVO. Od 1. januára 2008 existuje ako Rota podpory velenia VzS.

Úlohou brigády je vykonávanie aktívneho velenia a riadenia VzS s cieľom obmedzenia, prekazenia alebo prerušenia bojových aktivít protivníka. V spolupráci s deklarovanými silami a prostriedkami ostatných zväzkov VzS zabezpečuje suverenitu vzdušného priestoru v rámci Integrovaného systému protivzdušnej obrany NATO a pohotovostného systému VzS OS SR. Príslušníci brigády sú zodpovední za vykonávanie nepretržitého rádiolokačného prieskumu vzdušného priestoru Slovenskej republiky a poskytovanie úplného obrazu o vzdušnej situácii relevantným subjektom. 

V štruktúre brigády sú nástroje velenia a riadenia veliteľa vzdušných síl, ktoré zodpovedajú za zber, spracovanie a distribúcia informácií pre potreby VVzS, GŠ OS SR a NATO. 

Prezidentka Zuzana Čaputová 25. mája 2021 brigáde zapožičala bojovú zástavu. Zapožičaná bola za „dosiahnutie výborných výsledkov vo velení a riadení vzdušných operácií, ako aj za nepretržité zabezpečovanie nedotknuteľnosti vzdušného priestoru v rámci Integrovaného systému protivzdušnej obrany Organizácie Severoatlantickej zmluvy v úzkej súčinnosti s ostatnými zväzkami a útvarmi vzdušných síl“.

V apríli 2022 v brigáde prebiehala „výstavba nového operačného centra, z ktorého budú profesionálni vojaci zabezpečovať nepretržitú kontrolu a ochranu vzdušného priestor“.

 Predchádzajúce jednotky 
 od 1. apríla 2006 do 1. septembra 2015: Brigáda velenia, riadenia a prieskumu
 od 1. septembra 2015 do 1. októbra 2019: Krídlo velenia, riadenia a prieskumu
 od 1. októbra 2019 do 1. novembra 2021: Brigáda riadenia vzdušných operácií
 od 1. novembra 2021: 2. brigáda Vzdušných síl

 Velitelia 
 plk. Ing. Ľubomír Svoboda od 1. apríla 2006
 plk. Ing. Juraj Grivna od 1. februára 2008
 plk. Ing. Miloš Mosný od 15. apríla 2013
 plk. Ing. Vladimír Jaklovský od 15. januára 2016
 plk. Ing. Miroslav Mišovic od 15. februára 2021
 plk. Ing. Patrik Paulovčík od 1.12.2023

 Úlohy 
Úlohami brigády je:
 „plnenie úloh Air Policing v rámci NATINAMDS
 vykonávanie aktívneho velenia a riadenie Vzdušných síl OS SR
 zber, spracovanie a distribúcia informácií pre potreby Veliteľstva vzdušných síl a nadriadené stupne NATO“

Brigáda ma označenie vojenský útvar 3030.

 Podriadené útvary  

 Prápor rádiolokačného prieskumu
 1. rota rádiolokačného prieskumu Michalovce
 2. rota rádiolokačného prieskumu Veľká Ida
 3. rota rádiolokačného prieskumu Ožďany
 4. rota rádiolokačného prieskumu Močiar
 5. rota rádiolokačného prieskumu Hlohovec
 6. rota rádiolokačného prieskumu Mierovo
 komplet zabezpečenia velenia 
 Operačné centrum
 Národné operačné centrum 
 1. rota rádiotechnického prieskumu Prešov
 2. rota rádiotechnického prieskumu Voderady
 Rota podpory velenia vzdušných síl
 Obväzisko
 organizačný prvok pre vytvorenie práporu logistiky Vzdušných síl

Priestory roty rádiolokačného prieskumu Močiar nachádzajúceho sa v Štiavnických vrchoch sú najvyššie položené miesto so stálou službou Ozbrojených síl. Bojová časť sa nachádza v nadmorskej výške 792 metrov a zabezpečovacia vo výške 730 metrov. Rota zabezpečuje nepretržitý rádiolokačný prieskum vzdušného Slovenska a tým tiež Integrovaného systému protivzdušnej obrany NATO.

 Technika 
Brigáda používa túto vojenskú techniku:

RadarFotografiaKrajina pôvoduTypVerzieV službePoznámky Rádiolokátory EL/M-2084 150px  Izrael mobilný 3D rádiolokátor stredného dosahu EL/M-2084M-MMR 0/6 Dosah radaru je do 400 km. Používa sa na radarový prieskum vzdušného priestoru a navádzanie protivzdušných prostriedkov k iným vzdušným objektom a riadenie letovej prevádzky. EL/M-2084 150px  Izrael mobilný 3D rádiolokátor krátkeho dosahu EL/M-2084 S-MMR/GBAD 0/5 Dosah radaru je od 1 do 150 km. Určený na vzdušný prieskum a navádzanie protivzdušných prostriedkov a riadenie letovej prevádzky. EL/M-2138  Izrael mobilný 3D rádiolokátor veľmi krátkeho dosahu EL/M-2138M MC 0/6 Dosah radaru je od 1 do 50 km. Určený na ochranu pozemných jednotiek pred blízkymi vzdušnými prostriedkami nepriateľa. VERA-NG 80px|center  Česko pasívny sledovací systém VERA-NG 1 Pasívny sledovací systém, ktorý funguje na princípe prijímania a spracovania signálov. Senzor nie je zamerateľný. Presnosť systému je lepšia ako v prípade mikrovlného prehľadového radaru. Komplet rádiotechnického prieskumu bol zakúpený a dodaný v roku 2023 za sumu 21,95 miliónov € bez DPH. 

 Referencie 

 Pozri aj 
 26. pluk velenia, riadenia a prieskumu AČR

 Externé odkazy 
 Oficiálna stránka

Kategória:Vzdušné sily Slovenskej republiky
Kategória:Slovenské vojenské jednotky
Kategória:Brigády (vojenské jednotky)